5 лекция

Тақырыбы: **Тесттік нормалар**

Жоспар:

1. Сынақтар (тесттер) дифференциалды –психологиялық ерекшеліктерді өлшемдеу құралы ретінде
2. Тесттік нормалар және оларды тексеру
3. Диагностикалық нормалардың түрлері: абсолютті, статикалық, критериалық
4. Әр түрлі диагностикалық нормаларды қолдану шегі: арнайы қабілеттер диагностикасы және әмбебап мінездік диагностикасы
5. Тест нормаларының статистикалық негізделуі
6. Қалыптылықты тексеру және нормалардың тұрақтылығын тексеру

Психодиагностикалық технология ретінде тестік тапсырмалар да танымалы әдістер қатарына жатады.

Тестілеу әдістері және тест жүргізу– адамның бойындағы түрлі психологиялық қасиеттердің сапалары мен олардың механизмдерін ашып көрсетуді негізгі мақсат етіп қояды. Психодиагностикада пайдаланылатын әдістердің ішінде ең жиі қолданылатыны тест болып отыр. Олар жоғары стандартталған тапсырмалар жүйесі болғандықтан тапсырмалар қысқартылған түрде беріліп, нақты уақыт ішінде жеке тұлғаның психологиялық ерекшеліктерін бағалауға анықталған көрсеткіштер бойынша талдап шығуға мүмкіндік береді.

Тестілеудің бірнеше түрлері бар. Олар зерттеу пәніне, тапсырмалардың ерекшеліктеріне, тапсырманы беру формасына, орындау уақытына және жүргізу формасына байланысты сараланады.

1. Зерттеу пәніне байланысты тестілер келесі түрлерге бөлінеді:

- интеллектуалдық тестілер - ойлаудың даму деңгейін және когнитивтік процестерді бағалауда пайдаланылады;

- қабілеттілікті өлшеу тестілері – үйренуді, білім мен іскерлікті меңгеруінің жеңілдігін және таным процестерінің ерекшеліктерін зерттейді;

- педагогикалық тестілер немесе жетістікке жету тестілері – үйренгендігін, білім мен іскерлікті меңгергендігін бағалауға арналған;

- жеке тұлғалық тестілер – жеке тұлға құрылымы аспектілерін: қызығушылықтарын, мотивтерін, күй-жағдайын және топішілік қарым-қатынастар ерекшеліктерін зерттеуге бағытталған;

- тұлғааралық қатынасты зерттеу тестілері – коммуникативтік қабілеттің ерекшеліктерін зерттейді.

2. Тест тапсырмаларының ерекшеліктеріне байланысты да тестілеудің бірнеше топқа топтастыруға болады:

- Вербалдық тестілер - материалдар сөздік түрде беріледі;

- Бейнелік тестілер - суреттер, сызба нұсқалар көрсетілгендегі орын алатын қиялды талдау арқылы жүргізіледі;

- Практикалық-заттармен неше түрлі әрекеттер жасау тестілері;

- Аралас тестік тапсырмаларда вербальды және заттармен әрекет жасау жолдары қарастырылған.

3. Тапсырманы беру формасына байланысты тест түрлері:

- бланкте орындайтын;

- аппаратуралық;

- сурет салатын;

- ауызша орындайтын;

4. Орындау уақытына байланысты тест түрлері:

- тапсырмаларды орындау темпін бағалайтын тестілер, берілген уақыт ішінде орындалған тапсырмалар санымен бағаланады;

- орындау нәтижесіне байланысты тестілеуде орындау уақыты анықталмайды, орындаушының тапсырманы орындау нәтижесі бойынша бағаланады. Мұндай жағдайда орындау уақыты емес, өнімділігі бағаланады да, уақыт стандарттаудың бір түрі ретінде пайдаланылады.

5. Жүргізу формасына байланысты тестілер: жеке дара және топпен жүргізілетін тест түрлеріне бөлінеді.

Тест құрылымы бойыншаәр тест бірнеше бөлімнен тұрады: тесті орындау ережесі немесе нұсқау, тест тапсырмалары, қажеттігіне байланысты ынталандыруға арналған қосымша материалдар, жауап парақтары, нәтижесін талқылауға арналған үлгілер. Сонымен қатар нұсқауда тест жүргізу мақсаты, тест жүргізуге болатын респонденттердің жасы т.с.с. көрсеткіштері, нәтижесін талдау және талқылау ережелері беріледі.

Тест тапсырмалары субтестерге бөлініп берілуі мүмкін. Мұндай тестілердің әр субтестін өзбетінше жеке әдістеме ретінде пайдалануға болады.

Психодиагностикада тестілеу ең нақты және дәл өлшеу құралы болып табылады. Сондықтан оған ерекше талаптар қойылады.

Бірінші талап – тесттің мәдени-әлеуметтік адаптацияланғандығы. Тест тапсырмалары мен оны бағалау жолдары зерттелінушінің өмір сүретін ортасының салт-дәстүріне, мәдениетіне, қарым-қатынас ерекшеліктеріне сәйкес келуі керек.

Екінші талап – тапсырмалардың қарапайымдығы мен бір мағыналылығы.

1. Тестті пайдалану алдында психолог онымен танысып алады және өзі орындап немесе басқа біреуге орындатып, нәтижесін талдап көреді, бұл процедура тест жүргізгенде қателіктердің орын алуынан сақтандырады.

2. Зерттелінушілерді тестті орындау ережесімен таныстырып, барлық тапсырмаларды қалай және қанша уақытта орындау керек екені түсіндіріледі.

3. Барлық зерттелінушілер тест тапсырмаларын ешкімнің көмегін пайдаланбай, өз бетімен, дербес, тек өзінің пікіріне сүйене отырып орындауын қамтамасыз ету керек.

4. Әр тест зерттеу нәтижесін талдау ережелерімен және бағалау шкаласымен қамтамасыз етілген болуы керек.

5. Тесті пайдаланып зерттеу жүргізу алдында даярлық жұмысы жүргізіледі.

Өткен 100 жылдықта психологияның тәжірбиелік зерттеулерінде көптеген жаңа психодиагностикалық тестер мен әдістемелер пайда болды. Олар баланың таным процестерінің даму деңгейін т.б. зерттеуге арналған әдістемелер.

Психологтар өзіне көптен бері мынадай сұрақ қойып жүр: Бақыланып жүрген құбылыстың кездейсоқ екенін немесе оның объективті бар екенін немен дәлелдеуге болады?

Психологияның қалыптасу және даму барысында эксперимент нәтижесінің шынайылығын дәлелдейтін әдіснамасы анықталды. Бұған дәлел сондай жағдайдағы басқа зерттелушілерді зерттеудегі нәтижені қайталау арқылы ұқсастықтарды табуға болады. Ұқсастықтар көп болған сайын, табылған құбылыстың бар екендігі жоғары. Бұл нәтижелерді салыстыруға болатындығы проблемасына да байланысты.

Бүгінде тесттер психологиялық зерттеуде кеңінен пайдаланылатын әдіс. Бірақ тестілеу әдісі объективті және субъективті әдістердің арасында. Сыналатындардың өз есептеріне негізделген сауалнама-тесттер де бар. Осы тесттерді орындауда, әсіресе оның жауабын қалай түсінілетіне байланысты саналы немесе бейсаналы түрде тестіден өтудің нәтижесіне әсер етеді. Алайда объективті тесттер де бар. Оларға жобалық тесттерді жатқызуға болады. Тесттің бұл категориясына зерттелінушілердің есебі қажет емес. Сыналушының орындайтын тапсырмасын зерттеуші еркін түрде түсіндіреді. Мысалы, сыналатын адамның түрлі-түсті карточкалардың түсін таңдауынан оның эмоционалды күйін білуге болады. Кейде сыналушыға белгісіз жағдай салынған сурет беріледі де, психолог оны сипаттауды сұрайды, соның нәтижесінде сыналушының психикалық ерекшеліктерін сипаттайды. Бірақ жобалық тесттер психологтың кәсіби дайындығының жоғары және тәжірибесінің мол болуын және сыналушының интеллектуалды дамуының жоғары болуын талап етеді.

Зерттелінетін қасиеттердің біршама объективтілігін көрсететін, мәліметтерді дұрыс бағалауға бағытталған, арнайы жағдай жасалуға негізделген әдіс – эксперимент әдісі болып табылады. Зерттелетін феноменнің басқа феномендермен себептік байланысы жайлы, құбылыстың пайда болуы мен дамуын ғылыми тұрғыдан түсіндіретін басқа психологиялық әдістерге қарағанда, эксперимент ең сенімді әдістер қатарына жатады. Эксперименттің екі түрі бар: зертханалық (лабораториялық) және табиғи. Олар бір-бірінен эксперимент жүргізудегі жағдайлармен ажыратылады.

Зертханалық экспериментте зерттелетін қасиет дұрыс бағаланатын жасанды арнайы жағдай жасалады. Табиғи эксперимент әдеттегі тұрмыстық жағдайда жасалады. Мұнда зерттеуші зерттеуге қатыспастан, жағдайларды сол күйінде жазып отырады. Табиғи экспериментті алғаш рет А.Ф. Лазурский қолдана бастады. Әрине, табиғи жағдайдағы эксперимент адамдардың өмірлік мінезіне сай келеді. Бірақ табиғи жағдайда зерттеуші толық бақылау жүргізе алмайтындықтан оның нәтижесі дәл болмауы да мүмкін. Осы тұрғыдан зертханалық дәл, ал табиғи өмірлік жағдайға сай келеді.

Стандарттанудың негізгі мәні мынада екі адамның немесе бірнеше топтың психологиялық зерттеулерінің нәтижелерін салыстырғанда қате аз болуын қамтамасыз ету үшін, бірдей әдістерді яғни сыртқы жағдайға қарамай бірдей психологиялық мінезді өлшейтін әдісті қолдану керек.

Мұндай психологиялық әдістерге тест жатады. Бұл әдіс жиі қолданылады. Ол психологиялық құбылысқа дәл және сапалы мінездеме бере алатындықтан, сонымен қатар алдымен шешілуі қажет практикалық мәні бар нәтижелерді салыстыруға болатындықтан тиімді. Басқа әдістерге қарағанда тестілеу мәліметтерді жинау мен оларды өңдеу, оларды психологиялық түсінуге болатындығымен ажыратылады.

Тестілеудің басқа да бірнеше нұсқалары бар. Олар: сауал-тесттер, тапсырма-тесттер, жобалаушы тесттер.

Сауал-тесттербелгілі бір психологиялық мінездеменің бар болуын, я айқындалғандығы жайлы сенімді ақпарат алатын сұрақтарға зерттелушілердің жауабына талдау ретінде қалыптасты. Мұндай сипаттаманың дамуы мазмұнына сай келген жауаптардың санына негізделеді. Тапсырма-тест белгілі бір тапсырмаларды табысты орындау арқылы адамның психологиялық мінездемесі жайлы ақпарат алынады. Мұндай тестілеуде тапсырмалардың бірнешеуін орындау қажет. Орындалған тапсырма санынан ол адамдағы белілі бір психологиялық сапаның бар немесе жоқ, сонымен қатар оның даму деңгейіне негіздеме бола алады. Мидың даму деңгейін анықтайтын тесттердің көбі осы категорияға жатады.

Тесттерді әзірлеуге талпынған ғалымдардың бірі Ф. Гальтон (1822-1911). 1884 ж Лондондағы Халықаралық көрмеде Ф. Гальтон антропометриялық зертхана ұйымдастырды (кейіннен бұл Лондондағы Оңтүстік-Кенсингтон мұражайына ауыстырылды). Бұл зертханадан бойының ұзындығын, салмағын, сезімталдықтың әр түрін, реакция уақыты және басқа да сенсомоторлы қасиеттерін өлшеу мақсатында тоғыз мыңдай адам өткізілді. Ф. Гальтон ұсынған тесттер мен статистикалық ұсыныстар өмірдің практикалық мәселелерін шешу үшін кеңінен пайдаланылды. Бұл қолданбалы психологияның бастамасы еді, соңынан бұл «психотехника» деген атқа ие болды.

Бұл термин Д. Кеттелдің (1860-1944) 1890 ж *Mind* журналында Ф. Гальтонның қорытынды сөзімен *Mental Tests and Measurmentң* («Ақыл-ой тесттері және өлшемдер») мақаласы жарық көргеннен кейін ғалымдардың лексиконына енді. Кеттел бұл мақалада Психология эксперимент пен өлшемдерге сүйенбейтін болса, физикалық ғылымдар секілді тұрақты және дәл ғылым бола алмайды. Көптеген адамдарға ақыл-ой тестілерін қолдану арқылы бұл салада алғашқы қадамдар жасала бастады. Мұның нәтижелері психикалық процестердің тұрақтылығын, олардың өзара байланысын және әр түрлі жағдайда өзгеруін анықтады. Ал бұл жаңалық ашылуды білдірді. Бұл жаңалықтар ғылыми тұрғыда бағалы болады.

Бірінші дүниежүзілік соғыс кезінде психологиялық тестілерді көптеп пайдаланды. Бұл кезде АҚШ соғысқа кірісуге дайындалып жатқан болатын. Бірақ соғысып жатқан жақтардағыдай қаруланбаған еді. Сондықтан соғысқа кіріспес бұрын (1917 ж.) әскери биліктегілер елдің ең ірі психологтары Э. Торндайк (1874-1949), Р. Йеркс (1876-1956), Г. Уипплге (1878-1976) психологияны әскери қызметте қолдану проблемасын шешіп беруді ұсынды. Американ психологиялық ассоциациясы мен университтер бұл бағытта жұмысты бастап та кетті. Р. Йеркстің басшылығымен әр түрлі әскери қызметке шақырылатындардың әскерге жарамдылығын (интеллекті бойынша) жалпы тексеру үшін алғашқы топтық тесттер жасалды. «Альфа» әскери тестісі сауаттыларға, ал «бета» тестісі сауатсыздарға арналды. Бірінші тест А. Биненің балаларға арналған вербалды тесттеріне ұқсас болды. Екінші тест вербалды емес тапсырмалардан тұрды. Зерттеуге 1 700 000 солдат және 40 000 офицер қатысты. Көрсеткіштер жетіге бөлінді. Осыған орай жарамдылық деңгейі жеті топқа бөлінді. Бірінші екі топқа міндеттерді орындау қабілеті жоғары және тиісті әскери оқу орындарына жіберілетін тұлғалар жиналды. Кейінгі үш топ қабілет көрсеткіші орташа статистикалық тұлғалардан жиналған еді.

Осы кезде Ресейде де психологиялық әдіс ретінде тесттер жасала бастады. Бұл бағыттың дамуы А.Ф. Лазурский (1874-1917), Г.И. Россолимо (1860-1928), В.М. Бехтерев (1857-1927), П.Ф. Лесгафттың (1837-1909) есімдерімен байланысты.

Тесттерді әзірлеуде Г.И. Россолимоның қосқан еңбегі зор. Оның есімі тек невролог-дәрігер ғана емес, психолог ретінде де танымал еді. Ол жеке психикалық қасиеттерді анықтау үшін тұлға туралы толық көрініс беретін сандық бағалау әдісін әзірледі. Бұл әдіспен: зейін, қабылдау, ерік, есте сақтау, ассоциациялық процестер (ойда суреттеу және ойлау) деп бес топқа бөлінетін 11 психикалық процесті бағалауға болады. Осының әрбір процесін орындауға қарай арнайы шкаламен «күші» бағаланды. Оң жауаптар сызбада нүктемен белгіленді. Осы нүктелерді қосып, адамның «психологиялық бағыты» анықталды. Сыналушылардың категориялары (балалар үшін, интеллегентті ересектер үшін, интеллигент еместер үшін) бойынша тапсырмалар берілді. Бұдан басқа Г.И. Россолимо сызбадағы көрсеткіштерді арифметикаға айналдыру формуласын ұсынды.

**Ұсынылатын әдебиеттер:**

1. Собчик Л.Н. Искусство психодиагностики. Издательство: [Речь,](https://www.labirint.ru/pubhouse/3851/) 2017 г.
2. Хинканкина А.Л. Психодиагностика: учебное пособие / А.Л. Хинканина. – Йошкар-Ола: ПГТУ, 2016. – 80 с.
3. Соколова М.М. Психодиагностика: учебное пособие / М.М. Соколова. – Казань: КНИТУ, 2016. – 184 с.
4. Васильева И.В. Психодиагностика: учебное пособие / И.В. Васильева. – 3-е изд., стер. – Москва: ФЛИНТА, 2019. – 252 с.
5. Яньшин, *П. В.* Клиническая психодиагностика личности: учебное пособие для вузов / П. В. Яньшин. — 3-е изд., перераб. и доп. — Москва: Издательство Юрайт, 2020. — 327 с.
6. Рамендик, *Д. М.* Практикум по психодиагностике: учебное пособие для вузов / Д. М. Рамендик, М. Г. Рамендик. — 2-е изд., испр. и доп. — Москва: Издательство Юрайт, 2020. — 139 с. - (Высшее образование). — ISBN 978-5-534-07265-5.
7. Психодиагностика. Теория и практика в 2 ч. Часть 1: учебник для вузов / М. К. Акимова [и др.] ; под редакцией М. К. Акимовой, М. К. Акимовой. — 4-е изд., перераб. и доп. — Москва: Издательство Юрайт, 2020. — 301 с. — (Высшее образование). — ISBN 978-5-9916-9948-8. — Текст: электронный // ЭБС Юрайт [сайт]. — URL:
8. Психодиагностика: учебник и практикум для вузов / А. Н. Кошелева [и др.]; под редакцией А. Н. Кошелевой, В. В. Хороших. — Москва : Издательство Юрайт, 2020. — 373 с. — (Высшее образование). — ISBN 978-5-534-00775-6.

Дереккөздер:

https://e.lanbook.com/book/109161.

<https://e.lanbook.com/book/92410>

<https://e.lanbook.com/book/101985>

<https://e.lanbook.com/book/119320>

<https://urait.ru/bcode/44857>

<https://urait.ru/bcode/451639>

<https://urait.ru/bcode/453295>

<https://urait.ru/bcode/451639>

<https://urait.ru/bcode/451013>

<https://urait.ru/bcode/453295>